Dum licet, decet studiose unumquemque bene agere, et ut de bonis quæ temporaliter possidet, mercari eterna gaudia satagat. Quod ego Bernardus facere cupiens, dono aliquantulum de mea hereditate Deo et sancto Petro, quæ est sita in pago Matisconensi, in villa quæ dicitur Lornant, partim pro animæ meæ salute, partim jure venditionis, accipiens ab eis in commutationem precii denarios XX. En est campus unus qui terminatur de tribus partibus terra Sancti Petri, a sero via publica. Eo videlicet pacto illis trado, ut liberam a die presenti et deinceps agendi quod voluerint facultatem habeant, sopita alicujus controversia. S. Bernardi, qui fieri rogavit. S. Tedaldi. S. Adalberti. S. Ramnulfi. S. Jozberti.